”Soini varasti meidän idean”, sanoo Ihmisten puolue -satiirisarjan käsikirjoittaja Atte Järvinen ja kertoo miksi sarjan tekeminen olisi nykyisin vaikeaa

Kotimainen satiirisarja Ihmisten puolue syntyi juuri ennen jytkyä, kun kansassa kyti jo tyytymättömyyttä vanhoja puolueita kohtaan. Nyt sarja on nähtävissä Areenassa.

Reilu kymmenen vuotta sitten eräs diplomi-insinööri Tapani ”Tapsa” Riihimäki koki tietynlaista tyytymättömyyttä politiikkaan ja vanhoihin puolueisiin. Elettiin pienpuolueiden kulta-aikaa, ja Tapsakin sai idean: nyt jos koskaan tarvitaan Ihmisten puoluetta.